**Iubește**

*Tabita L. Salagean*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adăpostește-te în inima mea

Când arșiţa te arde,

Iar ploaia te bate.

Ascunde-te în gândul meu

De cele patru anotimpuri

Și bucură-te în sărbătoarea lor.

Acoperă-te cu zâmbet

Când alții zâmbesc

Și zâmbește-mi.

Bucură-te de viață

Căci Unul ți-a dat-o,

Iar eu mă bucur de tine.

Ascunde-te în lanuri de grâu copt

Om care miroși a tinerețe,

Ca eu să te caut și să te găsesc.

Copiază-ți cheia inimii

Ca atunci când pleci să nu rămâi gol,

Iar eu să mă adăpostesc în ea.

Întoarce-te mereu la casa în care

Mama și tata te așteaptă,

Iar eu să vă privesc tăcută, zâmbind.

Desenează-ți iubirea în suflet

Tu om ce-adeseori o cauți,

Pentru că el nu moare niciodată.